paragraph_text: Nakon poraza u bitke kod Campaldina 1289. godine u kojoj je poginuo biskup Vilim Ubertini, ratna sreća gibelinskog Arezza je splašnjavala, osim u kratkom razdoblju kad je njom upravljala obitelj Tarlati, poglavito Gvido Tarlati, koji je postao biskupom 1312. te održavao dobre odnose s gibelinskom strankom. Tarlati su se nadali potpori i savezu s Forlìjem i njenim gospodarima Ordelaffijima, ali nisu uspjeli. Arezzo se naposljetku 1384. godine predao Firenci.